Incidentele au fost înregistrate la mai multe baze aeriene, astfel:
- la Baza 86 Aeriană Borcea – 2 incidente
- la Baza 90 Transport Aerian Otopeni – 1 incident
- la Baza 57 Aeriană Mihail Kogălniceanu – 7 incidente
- la Baza 71 Aeriană Câmpia Turzii – 6 incidente
Totodată, Statul Major al Forțelor Aeriene a precizat că este vorba despre suspiciuni, „pentru că nu s-a putut stabili întotdeauna cu certitudine dacă au fost într-adevăr drone sau alte aparate de zbor”.
„Aceste drone / aparate de zbor nu au fost identificate, dar, de fiecare dată, s-au luat măsuri specifice şi au fost informate organele de poliţie şi Parchetele Militare”, arată Forțele Aeriene Române.
Ultimul incident a avut loc pe 17 aprilie 2024, când Forțele Aeriene Române au anunțat că, în apropierea bazei militare aeriene de la Mihail Kogălniceanu, a fost detectată o dronă.
Conform procedurilor, s-au luat toate măsurile de menţinere a siguranţei în spaţiul aerian și au fost informate cu celeritate organele civile de trafic aerian cu privire la această situaţie. Potrivit militarilor, situaţia produsă „nu a impus aplicarea contramăsurilor de tip război electronic”. Comanda Bazei 57 Aeriene „Mihail Kogălniceanu” a sesizat Parchetul Militar pentru aplicarea măsurilor prevăzute de lege.
Ați sesizat o eroare într-un articol din Libertatea? Ne puteți scrie pe adresa de email eroare@libertatea.ro